kardosdrur/scandi-wiki huggingface dataset:
Barmsee

Barmsee er en op til 1,12 km lang og ½ km bred sø i i kommunen Krün, Landkreis Garmisch-Partenkirchen (Oberbayern i den tyske delstat  Bayern) , beliggende nord for Mittenwald. På søens nordvestbred er der en badestrand.

Landsbyen Barmsee 
På den sydlige bred ligger en lille landsby, der er cirka 150 år gammel. Landsbyen består af cirka 25 huse og Ferienhotel Barmsee.

Eksterne henvisninger 

 Billeder

Søer i Bayern
Landkreis Garmisch-Partenkirchen
En farlig ven

En farlig ven (originaltitel: Five Corners) er en amerikansk spillefilm fra 1987 med Tim Robbins, Jodie Foster, og John Turturro i hovedrollerne. Den er instrueret af Tony Bill.

Plot 
 
Filmen foregår i Bronx, et af de fattigste kvarterer i New York, i 1964. En mand der tilsyneladende er blevet træt af to kvinder giver de to kvinder væk til to fremmede teenage drenge og betaler drengene fem dollars for at tage imod kvinderne. Senere vågner kvinderne op i en lejlighed uden noget tøj på.

John Turturro spiller rollen som Heinz, der lige er blevet løsladt fra fængsel og er Lindas plageånd, spillet af Jodie Foster.

Eksterne Henvisninger 

Dramafilm fra USA
Amerikanske film fra 1987
Láchar

Láchar er en by i det sydlige Spanien i provinsen Granada. Den har et indbyggertal på  indbyggere.

Henvisninger 

Byer i Granada
Xibalba

Xibalba (groft oversat "sted med frygt.") er i mayansk mytologi navnet på den underverden, der er styret af mayanske dødsånder.

Xibalba i fiktion 
Xibalba er inkluderet i Eidos Interactives ottende Tomb Raider-titel, Underworld.

Mytologi
Dødsriger
Cijuela

Cijuela er en by i det sydlige Spanien i provinsen Granada. Den har et indbyggertal på  indbyggere.

Henvisninger 

Byer i Granada
Chauchina

Chauchina er en by i det sydlige Spanien i provinsen Granada. Den har  indbyggere.

Henvisninger 

Byer i Granada
Fuente Vaqueros

Fuente Vaqueros er en by i det sydlige Spanien i provinsen Granada. Den har et indbyggertal på  indbyggere.

Kendt bysbarn 
 Federico García Lorca

Henvisninger 

 

Byer i Granada
Víznar

Víznar er en by i det sydlige Spanien i provinsen Granada. Den har et indbyggertal på .

Henvisninger 

Byer i Granada
Santa Fe (Granada)

Santa Fe er en by i det sydlige Spanien i provinsen Granada. Den har et indbyggertal på  indbyggere.

Henvisninger 

Byer i Granada
Mittenwald

Mittenwald er en købstad (markt) i Landkreis Garmisch-Partenkirchen i Regierungsbezirk Oberbayern i den tyske delstat Bayern.
Den ligger i den øvre Isardal, knap 100 kilometer syd for München mellem Karwendel- og Wettersteinbjergene, tæt ved grænsen til Østrig.

Geografi 
Vest for byen , der ligger i omkring 920 meters højde, ligger bjergsøerne Lautersee og Ferchensee og bjergkæden Wetterstein. Mod øst i byens centrum løber floden Isar, og over byen rager Karwendels toppe op.

Historie 
I antikken løb en romervej gennem Mittenwald; det var Brennerpas-grenen af Via Claudia Augusta, der forbandt Augsburg (Augusta Vindelicum) med Bolzano (Pons Drusi) verband.

Mittenwald er kendt fra 1096 som in media silva.

Skovene i omegnen gav basis for tømmerflådning, som et vigtigt erhverv.

Mittenwald var en af hovedbyerne i det tidligere grevskab Werdenfels, der lå i området fra 1294 til 1803.

I middelalderen var det en vigtig omladningsplads på en handelsrute fra Augsburg/Nürnberg til Venedig

Mittenwald var i 1930erne garnison og uddannelsescentrum for Wehrmachts bjergtropper. Fra 1956 er denne funktion genoptaget i Bundeswehrs rammer.

Mittenwald regnes for et tysk centrum for violinbyggeri, et håndværk der her går tilbage til 1600-tallet; der er en statslig fagskole for violinbygning med omkring 45 studenter. Der er et museum om dette emne i byen, der stadig huser 10 selvstændige violinbyggere.

Eksterne henvisninger 

 Om Mittenwald
 Violinbygningsmuseum
 Billeder fra Mittenwald og omegn
Tim Robbins

Timothy Francis Robbins (født 16. oktober 1958 i West Covina, Californien, USA) er en amerikansk Oscar-vindende skuespiller, manuskriptforfatter, filminstruktør, producent, aktivist og musiker.

Robbins er opvokset i Greenwich Village på Manhattan. Han har læst ved School of Theater, Film and Television ved University of California, Los Angeles. Han debuterede allerede som teenager ved Theater for the New City i New York.

Fra 1988 til 2009 dannede han par med skuespilleren Susan Sarandon. Parret udtalte sig ofte i politiske spørgsmål, bl.a. er Robbins modstander af dødsstraf i USA og Irakkrigen. Han er medlem af The Green Party.

I 2003 modtog Tim Robbins en Oscar for bedste mandlige hovedrolle for sin rolle som Dave Boyle i Mystic River.

Udvalgt filmografi 
 Top Gun (1986)
 En farlig ven (1987)
 Cadillac Man (1990)
 Et frækt tilbud (1993)
 Short Cuts (1993)
 Prêt-à-Porter (1994)
 The Hudsucker Proxy (1994)
 En verden udenfor (1994)
 Nothing to Lose (1997)
 High Fidelity (2000)
 Mission to Mars (2000)
 Mystic River (2003)
 Zathura
 War of the Worlds (2005)
 Tenacious D in The Pick of Destiny (2006)
 Catch a Fire (2006)
 City of Ember (2008)

Eksterne henvisninger 

 Tim Robbins' blog hos The Huffington Post
 

Skuespillere fra Californien
Manuskriptforfattere fra USA
Filminstruktører fra USA
Producenter
Musikere fra USA
Amerikanere i 1900-tallet
Amerikanere i 2000-tallet
Engelsk-irakiske krig

Engelsk-irakiske Krig er navnet på en konflikt mellem Storbritannien og det nationalistiske Irak under Anden Verdenskrig. Krigen varede fra 18. april til 30. maj 1941. Trods det faktum, at krigen kun varede godt en måned, førte den til en fornyet britisk besættelse af landet og samtidig voksende nationalistisk vrede mod det britiske herredømme.

Efter Iraks nederlag stod Irak stadig på Storbritanniens side i Anden Verdenskrig, og Irak erkærede krig mod Tyskland, Italien og Japan i januar 1943.

Iraks historie
Storbritannien under 2. verdenskrig
Oberammergau

Oberammergau er en by og en kommune i Landkreis Garmisch-Partenkirchen i Regierungsbezirk Oberbayern i den tyske delstat Bayern. Oberammergau ligger i Ammertal ved floden Ammer/Amper.

Passionsspillene 
Byen er mest kendt for Passionsspillene. Historien om Passionsspillene går tilbage til år 1633. Europa var plaget af pesten (Den sorte død). Byens befolkning gav Gud det løfte, at man hvert tiende år ville opføre Jesu Kristi lidelseshistorie som en teaterforestilling (et Passionsspil) hvis byen gik fri af pesten. Det gjorde den. Et par krige undervejs har rykket lidt med årstallene, så det i vore dage sker i de år, som ender på 0. I år 2010 opførtes spillet for 41. gang, med start den 15. maj og frem til 2. oktober. Indbyggerne i Oberammergau vil også fremover vise, at Passionsspillet, på trods af et forløb på snart 400 år, har bevaret sin gyldighed.

Forestillingen 
Op mod 2.000 medvirkende opfører på 2 x 3 timer den gribende forestilling om Jesus fra Nazareth og hans død og opstandelse. Næsten halvdelen af Oberammergaus befolkning er med enten på eller bag scenen i det store Passionsspilsteater, som ligger tæt på byens centrum. Det har alle dage været et krav, at skuespillerne skal have tiknytning til Oberammergau, enten fødte der eller have boet i byen i mindst 20 år.

Forestillingens 2 x 3 timer er fordelt således, at de første 3 timer ligger sidst på eftermiddagen (op til spisetid), hvorefter publikum kan gå ud i byen for at spise og dernæst komme tilbage først på aftenen og overvære de sidste 3 timers forestilling.

Passionsspilsteatret 
Passionsspilsteatret har en kæmpemæssig scene, som ligger for enden af den store bygning, men således, at scenen er under åben himmel mens de næsten 5.000 tilskuere sidder under tag. Den imponerende teaterbygning blev opført i 1890 men er ombygget og gjort større over flere omgange.

NATO-skole 
I byens østlige udkant blev der i årene 1935-37 opført en kaserne, som blev opkaldt efter en østrig-ungarsk general Conrad von Hötzendorf. Hötzendorf Kaserne blev bygget som base for alpetroppernes signalafdeling. I 1943 blev kasernen overtaget af Messerschmittfabrikkerne som udviklingsområde for jetmotorer. Der blev etableret i alt 37 km tunnelgange i det nærliggende bjerg til at rumme produktionen af motorerne.

Ved enden af 2. Verdenskrig blev kasernen overtaget af amerikanerne, som omdøbte hele komplekset til Hawkins Barracks og ændrede stedet til at rumme U.S. Army School Europe. I de følgende tre årtier var der skole for flere specialer spændende fra Militærpolitiet til Atombombeenheder. Basen blev givet tilbage til den tyske hær i 1974 samtidig med, at basen fik sit oprindelige navn tilbage.

NATO-skolen, formelt NATO Weapons Systems School, som rummer NATO's trænings- og uddannelsesskole på det operationelle niveau, har haft hjemme på kasernen siden 1953.

Billedgalleri

Links 
 Ammergauer Alpen, Oberammegau
 Site om spillene i 2010 – på engelsk
 NATO-skolens hjemmeside – på engelsk

Ekstern henvisning 

Kommuner i Bayern
Byer i Bayern
Jesus
Militære anlæg i Tyskland
Vintersportssteder i Tyskland
Lautersee

Lautersee er en lille bjergsø i Mittenwald,  i Landkreis Garmisch-Partenkirchen (Oberbayern i den tyske delstat  Bayern).

Den ca. 14,6 ha og op til 19 meter dybe sø, ligger i 1.013 meters højde, syd for Hohen Kranzberg i  Wettersteinbjergene.

På bredden er der  hotel, badeanstalt, bådudlejning og et lille kapel.

Der går en buslinje fra Mittenwald til søen. Ca. 1,5 km mod vest ligger Ferchensee, hvorfra man kan komme videre til Schloss Elmau. Man kan også komme fra Mittenwald til Lautersee gennem Laindalen.

Søer i Bayern
Landkreis Garmisch-Partenkirchen
Thomas Laybourn

Thomas Laybourn (født 30. september 1977 i København) er en forhenværende professionel, dansk badmintonspiller. 

Thomas Laybourn, der er uddannet grafiker.

Laybourn blev i 2006 og 2008 Europamester i mixed-double, og verdensmester i 2009 sammen med Kamilla Rytter Juhl. Han har deltaget i OL i 2008 og 2012. Han indstillede sin karriere i 2012.

Eksterne henvisninger 
 

Badmintonspillere fra Danmark
Personer fra København
Ureligiøs

Det at være ureligiøs rangerer fra religiøse og ikke-religiøse holdninger. Betegnelsen "ureligiøs" er et meget bredt begreb, som findes i mange grader, som udtrykker en manglende stillingstagen og manglende interesse for religion. 

Ureligiøs bliver ofte forvekslet med antireligiøs, ateisme og agnosticisme. (Ateisme er fraværet af tro på højere magter, mens agnosticisme er benægtelse af vished om højere magter.)

For den ureligiøse er religionen gledet mere eller mindre ud af personens liv, men det betyder ikke, at denne ikke tilhører nogen religion. Langt de fleste - om ikke alle - verdens ureligiøse tilhører officielt en religion, og de bliver som regel også gift i deres religions kirke eller tempel, men det karakteristiske er, at religionen ikke spiller nogen væsentlig rolle i dagligdagen. Som sådan er en ureligiøs person en, der er præget af en meget høj form for sekularisering. For de ureligiøse er folk, der argumenterer for deres handlinger ved at henvise til biblen, mere eller mindre mærkelige.

Kilder/referencer

Religion
Agnosticisme
Jens Eriksen

Jens Eriksen (født 30. december 1969 i Glostrup) er en professionel badmintonspiller. Han spiller nu i Hvidovre Badminton Club, men har tidligere spillet i Ballerup og Lillerød. Han er højrehåndet og måler 191 cm.

Eksterne henvisninger 
  

Badmintonspillere fra Danmark
Personer fra Glostrup
Olympiske bronzemedaljevindere fra Danmark
Medaljevindere fra Danmark ved sommer-OL 2004
Dead Man Walking (film)

Dead Man Walking er et amerikansk drama fra 1995, som er instrueret af Tim Robbins. Filmen har Susan Sarandon i hovedrollen, hvilket hun fik Oscar for bedste kvindelige hovedrolle for i 1995.

Filmen blev set af 52.355 i de danske biografer.

Handling 

Titlen refererer til et udtryk blandt fangevogtere, der indebærer, at en fange på dødsgangen bringes fra sin celle til stedet, hvor henrettelsen eksekveres. Filmens centrerer sig om nonnen Helen Prejean (Susan Sarandon), der lærer den dødsdømte Matthew Poncelet (Sean Penn) at kende. Hun forsøger at hjælpe ham.

Modtagelse
Filmen blev positivt modtaget af filmanmelderne og har opnået 94% på Rotten Tomatoes  og 80% på Metacritic. Den kendte amerikanske filmkritiker Roger Ebert gav den toppkarakter og skrev «It demonstrates how a movie can confront a grave and controversial issue in our society and see it fairly, from all sides, not take any shortcuts, and move the audience to a great emotional experience without unfair manipulation. What is remarkable is that the film is also all the other things a movie should be: absorbing, surprising, technically superb and worth talking about for a long time afterward».

Den blev en moderat kommerciel succes og indbragte $39 millioner i amerikanske biografer (over tre ganger så meget som produktionsomkosningerne).

Priser og nomineringer
Susan Sarandon fik en Oscar for bedste kvindelige hovedrolle for sin indsats i filmen. Udover dette blev hun tildelt en Screen Actors Guild Awards, Chlotrudis Award, Blockbuster Entertainment Award, David di Donatello Awards og KCFCC Award. Sean Penn blev nomineret til en Oscar for bedste mandlige hovedrolle. Af priser han vandt kan nævnes Sølvbjørnen ved Filmfestivalen i Berlin, en Chlotrudis Award og en Independent Spirit Award.

Filmen fik også fire priser ved Filmfestivalen i Berlin. Tre af dem til intruktør Tim Robbins. Filmen vandt også prisen for beste film ved Chlotrudis Award, MovieGuide Awards og Nikkan Sports Film Award.

Både Robbins, Sarandon og Penn blev nomineret til hver sin Golden Globe.

Medvirkende
 Sean Penn: Matthew Poncelet
 Susan Sarandon: Søster Helen Prejean
 Robert Prosky: Hilton Barber
 Raymond J. Barry: Earl Delacroix
 R. Lee Ermey: Clyde Percy
 Celia Weston: Mary Beth Percy
 Lois Smith: Helens mor
 Scott Wilson: Kaplan Farlely
 Clancy Brown: State trooper
 Peter Sarsgaard: Walter Delacroix
 Jack Black: Craig Poncelet
 Jon Abrahams: Sonny Poncelet
 Eva Amurri: Helen, 9 år

Teater
I 2002 skrev Tim Robbins en teaterversion af filmen.

Referencer

Eksterne henvisninger 
 

Dramafilm fra USA
Amerikanske film fra 1995
Winston Smith

Winston Smith henviser til flere personer:

 Winston Smith (kunstner) (født 1952), amerikansk kunstner.
 Winston Smith (atlet) (født 1982), jamaicansk atlet.

Fiktive 
 Winston Smith (1984), hovedpersonen i George Orwells roman 1984.
 Winston Smith (Tomb Raider), Lara Crofts butler i Tomb Raider-serien.
Fantastic Four (film fra 2005)

Fantastic Four er en superheltefilm fra 2005, baseret på Marvel Comics' tegneserie Fantastic Four (De Fantastiske Fire). Den er instrueret af Tim Story og udgivet af 20th Century Fox. Dette er det andet forsøg på en live-udgave af Fantastic Four, hvor det første forsøg var en lavbudgetfilm instrueret af Roger Corman, der aldrig fik en officiel premiere.

Filmen havde premiere i USA den 8. juli og den 4. august 2005 i Danmark og var den 3. superheltefilm det år, efter Elektra og Batman Begins.

Skuespillere 

Som i næsten alle tidligere Marvel Comics-baseret film, har Fantastic Four-medskaberen Stan Lee en cameorolle. Han spiller i denne film Willie Lumpkin, postbuddet, der jubler over teamet på deres vej til Baxter Buildings elevator

Indtjening 
Filmen opnåede en score på 26% positive anmeldelser på kritikersitet Rotten Tomatoes og 40% på Metacritic Filmen blev kritiseret for dens dårlige fysikkundskaber og at have for lidt action. På den positive side, roste anmeldere og fans Chris Evans og Michael Chiklis' optræden, med deres gode portrætteringer og den gode kemi imellem dem. Ioan Gruffud og Julian McMahon fik begge meget blandede anmeldelser for deres optrædener. Jessica Albas optræden blev ikke specielt godt modtaget og hun fik endda en Razzie-nomination i kategorien "Worst Actress".

Ved box office opnåede Fantastic Four førstepladsen med en indtjening på $56,061,504 i premiereugen. Ved september 2005, havde filmen indtjent over $330 millioner verden over, inklusiv en amerikansk bruttoindtjening på $154 million.

Kilder

Eksterne links 
 
 Fantastic Four: Comic vs. Film 
 Detailed Comparison between Theatrical Version and Extended Cut 
 Officiel side arkiveret på archive.org
 Fantastic Four movies on Marvel.com  
 Officielle side  

Science fiction-film fra USA
Amerikanske film fra 2005
Film fra 20th Century Fox
Superheltefilm
Fantastic Four
Zip

Zip har flere betydninger:

 Zip (filformat) – et format for komprimerede computerfiler
 Zip – en fiktiv person i computerspilserien Tomb Raider
Cagliari (provins)

Provinsen Cagliari () var en provins i regionen Sardinien i Italien. Cagliari var provinsens hovedby.

Der var 554.605 indbyggere ved folketællingen i juli 2006.

Geografi 
Provinsen Cagliari grænser til:
 i nord mod provinserne Nuoro og Ogliastra,
 i øst og syd mod Middelhavet og
 i vest mod provinserne Carbonia-Iglesias og Medio Campidano.

Provinser afskaffet på Sardinien
Carbonia-Iglesias (provins)

Provinsen Carbonia-Iglesias (it. Provincia di Carbonia-Iglesias) var en provins i regionen Sardinien i Italien. Byerne Carbonia og Iglesias var provinsens hovedbyer.

Der var 131.890 indbyggere ved folketællingen i 2001.

Geografi 
Provinsen Carbonia-Iglesias grænser til:
 i nord mod provinsen Medio Campidano,
 i øst mod provinsen Cagliari og
 i syd og vest mod Middelhavet.

Provinser afskaffet på Sardinien
Medio Campidano (provins)

Provinsen Medio Campidano (it. Provincia del Medio Campidano) var en provins i regionen Sardinien i Italien. Sanluri og Villacidro var provinsens hovedbyer.

Der var 105.400 indbyggere ved folketællingen i 2001.

Geografi 

Provinsen Medio Campidano grænser til:
 i nord mod provinsen Oristano,
 i øst mod provinsen Nuoro,
 i syd mod provinserne Cagliari og Carbonia-Iglesias og
 i vest mod Middelhavet.

Provinser afskaffet på Sardinien
Penny Arcade

Penny Arcade er en onlinetegneserie skrevet af Jerry Holkins og illustreret af Mike Krahulik. Den fokuserer primært på videospil, videospilsindustrien og nørdkulturen. Ved alle tegneseriestriberne medfølger altid et blogindlæg.

Penny Arcade er blandt verdens mest populære onlinetegneserier, der handler om videospil. Desuden har personerne bag tegneserien både startet deres egen velgørenhedsorganisation kaldet Child's Play og deres egen videospilskonference kaldet PAX (Penny Arcade Expo).

Tegneserien debuterede 18. november 1998 som en vigtig del af videospilshjemmesiden 'loonygames'. Jerry og Mike startede i slutningen af 1999, året efter deres debut, deres egen side, og siden da er tegneserien jævnligt blevet opdateret med nye striber mandag, onsdag og fredag.

Hovedpersoner

Johnathan "Gabe" Gabriel 
Mike Krahulik’s alter ego i tegneserien er energisk og frisindet, men har tilbøjelighed til at blive aggressiv. Han har en Pac-Man tatovering på sin højre arm, såvel som en tatovering på ryggen for at ære nedlukningen af spilfirmaet SNK. Han har næsten altid en gul Pac-Man t-shirt på og i en af stiberne nævnte hanm at han bar glasøje. (Dog har der ikke senere været nogen referencer til det). Han er diabetiker, men fortsætter dog stadig med at indtage store mængder af sukkerholdige produkter. Imodsætning til Tychos store ordforåd, anvender Gabe for det meste små simple sætninger. Mike Krahulik har for at ære figuren, givet navnet Gabriel til sin søn.

Tycho Erasmus Brahe 
Jerry Holkins tegneserie alter ego(opkaldt efter den danske astronom Tycho Brahe) er ofte gnaven og sarkastisk. Han går næsten altid rundt iført en blåstribet sweater. Han elsker bøger, rollespil, lange ord og at nedgøre Gabes ego. Han er en hysterisk fan af Harry Potter. Selvom han gennem tegneserien giver udtryk for at være ekstremt intelligent, fortæller han flere gange om hvordan hans mor udøvede vold mod ham som barn og beskyldt ham for at være skyld i hans forældres skilsmisse pga. Tychos krop ”flød med ondskab”(det har dog senere vidst sig bare at være puberteten). Han har gennem tegneserien givet udtryk for at have en hemmelig seksuel tiltrækning for dyr. 

Onlinetegneserier
Nuoro (provins)

Provinsen Nuoro (it. Provincia di Nuoro) er en provins i regionen Sardinien i Italien. Nuoro er provinsens hovedby.

Der var 164.260 indbyggere ved folketællingen i 2001.

Geografi 
Provinsen Nuoro grænser til:
 i nord mod provinserne Sassari,
 i øst mod Tyrrhenske hav,
 i syd mod provinserne Sud Sardegna og
 i vest mod provinsen Oristano.

En del af Nationalpark Gennargentu ligger i provinsen.
Ogliastra (provins)

Provinsen Ogliastra (it. Provincia dell'Ogliastra) var en provins i regionen Sardinien i Italien. Byerne Lanusei og Tortolì var provinsens hovedbyer.

Der var 58.389 indbyggere ved folketællingen i 2001.

Geografi 

Provinsen Ogliastra grænser til:
 i nord og vest mod provinsen Nuoro,
 i øst mod Tyrrhenske hav og
 i sydvest mod provinsen Cagliari.

En del af Nationalpark Gennargentu ligger i provinsen.

Provinser afskaffet på Sardinien
Olbia-Tempio (provins)

Provinsen Olbia-Tempio (it. Provincia di Olbia-Tempio) var en provins i regionen Sardinien i Italien. Byerne Olbia og Tempio Pausania var provinsens hovedbyer.

Der var 138.334 indbyggere ved folketællingen i 2001.

Geografi 
Provinsen Olbia-Tempio grænser til:
 i nord og øst mod havet – strædet mellem Sardinien og Korsika samt Tyrrhenske hav,
 i syd mod provinsen Nuoro og
 i vest mod provinsen Sassari.

Provinser afskaffet på Sardinien
Bjørn Elmquist

Bjørn Erik Elmquist (født 13. november 1938 i Svendborg) er dansk advokat, journalist og tidligere folketingsmedlem for først Venstre og senest Det Radikale Venstre. Hans farfars bror var Aage Elmquist, politiker for Venstre og justitsminister 1945-1947.

Elmquist blev student fra Østre Borgerdyd Gymnasium i 1957 og cand.jur. fra Københavns Universitet i 1963. Efter endt uddannelse arbejdede han som juridisk rådgiver ved Studentersamfundets Retshjælp, men blev i 1964 sekretær i Udenrigsministeriet, hvor han bl.a. var tilknyttet den danske EF-mission i Bruxelles 1967-70. Han fungerede som EF-korrespondent for DR 1971-76 og var ansat ved TV-Aktualitetsafdelingen fra 1976. Derudover var han kommentator for flere aviser; Weekendavisen 1972-1975, Kristeligt Dagblad 1985-88 og Information 1991-94. 

I 1978 blev han opstillet til Folketinget for Venstre i Aalborg Nordkredsen (Nordjyllands Amtskreds), og opnåede valg 23. oktober året efter. Han repræsenterede Venstre frem til 5. november 1990, og fra 13. november repræsenterede han Det Radikale Venstre. Elmquist blev opstillet for Det Radikale Venstre i Glostrupkredsen i 1990 og i Lyngbykredsen fra 1994. Han var folketingsmedlem frem til valget i 1998, hvor han tabte Lyngbykredsen til Morten Helveg Petersen.

Efter sit exit fra politik har han fungeret som advokat siden 1998, siden 2002 som selvstændig. Ofte har han været forsvarsadvokat i sager, der har haft massiv offentlig bevågenhed, bl.a. sagen mod Jess Wøbbe Bach m.fl. om seksuelt misbrug af hans tre døtre, terrorsagen fra Vollsmose, Elisabeth Wævers sag ved menneskerettighedsdomstolen i Strasbourg i 2003,
sagen mod den tidligere efterretningsagent Frank Grevil, sagen om æresdrabet på Ghazala Khan, sagen mod Roj TV i 2010., og sagen om Ekrem Sahin, der døde i politiets varetægt, efter at være lagt i benlås.

Gennem tiderne har han haft en lang række tillidsposter, bl.a. var han medlem af bestyrelsen i Center for Menneskerettigheder fra 1987, bestyrelsesformand for Amnesty International i Danmark 1992-94 og siden 2004 formand for Retspolitisk Forening.

I 1995 blev han kåret til Årets modigste politiker af FACTS

Bibliografi 
 Borgeren, staten og EF's retssystem, 1970
 Økonomisk ABC, 1971
 Fem år med Anker, 1977
 Omvæltningernes Europa, 1993

Henvisning 

Advokater fra Danmark
Tidligere folketingsmedlemmer fra Det Radikale Venstre
Tidligere folketingsmedlemmer fra Venstre
Løsgængere i Folketinget i 1900-tallet
Personer fra Svendborg
Ansatte i DR
Journalister ved Dagbladet Information
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Faglitterære forfattere fra Danmark
Personer i Kraks Blå Bog
Foreningsformænd fra Danmark
Dansksprogede forfattere fra Danmark
Studenter fra Østre Borgerdyd Gymnasium
Oristano (provins)

Provinsen Oristano (it. Provincia di Oristano) er en provins i regionen Sardinien i Italien. Oristano er provinsens hovedby.

Der var 167.971 indbyggere ved folketællingen i 2001.

Geografi 
Provinsen Oristano grænser til:
 i nord mod provinsen Sassari,
 i øst mod provinsen Nuoro,
 i syd mod provinserne Sud Sardegna og
 i vest mod Middelhavet.